4. apríl 2022

Výročné valné zhromaždenie spoločnosti Henkel za rok 2022

Dividendy schválené na minuloročnej úrovni

Düsseldorf – Akcionári spoločnosti Henkel AG & Co. KGaA schválili všetky body programu virtuálneho výročného valného zhromaždenia, ktoré sa uskutočnilo 4. apríla 2022 v Düsseldorfe. Na zhromaždení boli zastúpení akcionári, ktorí celkovo kontrolujú 87 percent hlasovacích práv v spoločnosti. Tak ako v prechádzajúcich rokoch, aj v tomto roku sa výročné valné zhromaždenie konalo virtuálne. Akcionári predložili spolu 89 otázok.

**Dividendy schválené na minuloročnej úrovni**

V zmysle návrhu orgánov spoločnosti výročné valné zhromaždenie schválilo výplatu dividend na úrovni minulého roka pre obe triedy akcií. Dividendy budú vyplatené vo výške 1,85 eura na prioritnú akciu a 1,83 eura na kmeňovú akciu. Celková suma vyplatených dividend spoločnosti Henkel predstavuje 800 miliónov eur.

**Poul Weihrauch nahradí v dozornej rade Timotheusa Höttgesa**

V doplňujúcich voľbách do dozornej rady bol zvolený Poul Weihrauch, ktorý nahradí Timotheusa Höttgesa, ktorý z funkcie odstúpil v septembri 2021.

**Dr. Kaspar von Braun nahradí vo výbore akcionárov Dr. Christopha Henkela**

Počas doplňujúcich volieb do výboru akcionárov odstúpil z funkcie Dr. Christoph Henkel, ktorý bol členom výboru viac než tridsať rokov, a to s účinnosťou od konca výročného valného zhromaždenia za rok 2022. Nahradí ho Dr. Kaspar von Braun.

Viac informácií o výročnom valnom zhromaždení nájdete na našej webovej stránke:

**Investori a analytici:**

<https://www.henkel.com/investors-and-analysts/annual-general-meeting/annual-general-meeting2022>

**Tlač a médiá:**

https://www.henkel.com/press-and-media/press-releases-and-kits/2022-04-04-annual-general-meeting-2022-1633456

• Príhovor Carstena Knobela

• Webcastový záznam VVZ

• Tlačové fotografie z VVZ

O spoločnosti Henkel

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v mnohých kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2021 dosiahla obrat viac ako 20 mld. eur a upravený prevádzkový zisk približne vo výške 2,7 mld. eur. Henkel zamestnáva 52 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný cieľ a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

O spoločnosti Henkel Slovensko

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

**Kontakt**

Zuzana Kaňuchová

Riaditeľka korporátnej komunikácie

Telefón: +421 917 160 597

E-mail: zuzana.kanuchova@henkel.com